Ο **Δημήτρης Γιαννούλης** (Κηφισιά Αθηνών, 4 Μαΐου 1987), γνωστός με το καλλιτεχνικό ψευδώνυμο **SNIK** είναι Έλληνας ράπερ και συνιδιοκτήτης της δισκογραφικής εταιρίας ATH RECORDS. Επίσης άξιο να σημειωθεί είναι ότι το 2024 ανακάλυψε το νέο σπουδαίο ταλέντο της ελληνικής ραπ σκηνής "Apt Rozei" μετά την επιτυχία του καλλιτέχνη με τίτλο τραγουδιού «Κομμάτια»

Βιογραφία
---------

Μεγάλωσε στην Κηφισιά μέχρι την ηλικία των 12 ετών. Έπειτα από το χωρισμό των γονιών του, εγκαταστάθηκε με τη μητέρα του στο κέντρο της πόλης των Αθηνών. Από μικρός ασχολήθηκε με το ποδόσφαιρο και το σκέιτμπορντ ενώ οι μουσικές του επιρροές από ραπ ήταν οι Ημισκούμπρια και ΖΝ. Το 2009, σε ηλικία 22 ετών, εγκαταστάθηκε για δύο χρόνια στο Λονδίνο όπου δούλεψε ως μπάρμαν.

Το 2012, όταν γύρισε από το Λονδίνο κυκλοφόρησε το πρώτο του κομμάτι, *Θέμα Χρόνου*, το οποίο ξεπέρασε γρήγορα τις 100 χιλιάδες προβολές στο YouTube. Έπειτα από αυτήν την επιτυχία, αποφάσισε να ακολουθήσει την μουσική ως επάγγελμα και υπέγραψε συμβόλαιο με την Panik Records. Μέσω της εταιρίας κυκλοφόρησε διάφορα τραγούδια τη διετία 2012-2013, μεταξύ των οποίων το αμφιλεγόμενο *Κουνήσου Δίπλα Μου* αλλά και το αυτοβιογραφικό «*Τη Ζωή Μου Γράφω»*. Έπειτα από ένα διάλειμμα από την μουσική, επέστρεψε το 2015 με το επιτυχημένο τραγούδι *Tony Montana*, μία συνεργασία με τον Light (με τον οποίο συνεργάστηκε ξανά για το *Gucci Mane*). Σε αυτήν την περίοδο της καριέρας του, ο SNIK κυκλοφόρησε τραγούδια όπως το *Ferrari*, το *Harry Houdini* και το «*DAB*»*,* μια συνεργασία με τον γνωστό ράπερ Υποχθόνιο. Το 2016 επίσης έβγαλε το τραγούδι *Panda*.

Μετά από όλα αυτά, κυκλοφόρησε και τα τραγούδια που τον έκαναν γνωστό και στο εξωτερικό, Gucci φόρεμα και Medusa. Από τον Οκτώβριο του 2018 ο SNIK ανήκει στο δυναμικό της Minos EMI / Universal. Αργότερα, ο SNIK κυκλοφόρησε μεταξύ άλλων τα τραγούδια «*Gangsta»*, «*Gango»* και συνεργάστηκε με την Τάμτα για το επιτυχημένο τραγούδι "Senorita", το οποίο και είναι το πιο εμπορικό του κομμάτι με πάνω από 60 εκατομμύρια ακροάσεις στις ψηφιακές πλατφόρμες. Το 2019 επιπλέον κυκλοφόρησε το κομμάτι Monos Mou, τη συνεργασία με τον ράπερ Noizy, New Benz καθώς και το κομμάτι *Kilo*. Τον Οκτώβριο του 2019 συνεργάστηκε με τους Capo Plaza, Noizy, Guè Pequeno για το τραγούδι «*Colpo Grosso*» σε παραγωγή των BretBeats και 2nd Roof Music, ενώ στις 20 Δεκεμβρίου κυκλοφόρησε το τραγούδι «*Big Man*».

Το 2020, κυκλοφόρησε τον παρθενικό του δίσκο στην μουσική βιομηχανία, με τίτλο «*TopBoy*», ο οποίος αποτελείται από 14 τραγούδια σε παραγωγή του BretBeats. Στην συνέχεια ακολούθησε η συνεργασία του με τους Light και Mad Clip για το κομμάτι «*BOSSES*». Τον Αύγουστο του 2020 κυκλοφόρησε το σινγκλ «*Έτσι*» από την Minos EMI. Ανήμερα της πρωτοχρονιάς του 2021 κυκλοφόρησε σε Spotify και Apple Music η συνεργασία του με τον Mef στο τραγούδι με τίτλο "Lockdown", από την ATH Records. 

Τον Μάρτιο του 2021,κυκλοφόρησε το κομμάτι Χειμώνες ένα κομμάτι που σύμφωνα με την IFPI έγινε χρυσό σε ψηφιακές πωλήσεις από την πρώτη βδομάδα κυκλοφορίας του. Στις 18 Απριλίου κυκλοφόρησε το κομμάτι DIAMANTI σε παραγωγή Bret Beats και έγινε πλατινένιο σε ψηφιακές πωλήσεις από την πρώτη εβδομάδα κυκλοφορίας του. Τον Δεκέμβριο του 2021 σε συνεργασία με τον FLY LO κυκλοφόρησαν το άλμπουμ με τίτλο Chinchilla. Tον Ιανουάριο του 2022 κυκλοφορεί το νέο ολοκληρωμένο άλμπουμ με τίτλο 1987. Το άλμπουμ περιλαμβάνει στο σύνολο 11 τραγούδια σε ορισμένα από τα οποία συνεργάστηκε με τον Rack, την Marseaux, τον Toquel, τον Vlospa, τον Salva, τον Gameboy και τον Phen.

Επεισόδιο στα Mad Video Music Awards 2022
-----------------------------------------

Κατά την διάρκεια της τελετής βράβευσης Mad Video Music Awards, στις 22 Ιουνίου 2022, ο SNIK πιάστηκε στα χέρια με τον τράπερ Light ως αποτέλεσμα ενός καυγά και ενώ στην σκηνή βρισκόταν η τραγουδίστρια Τάμτα, με αποτέλεσμα ολιγόλεπτη διακοπή του διαγωνισμού και επανέναρξή του λίγα λεπτά αργότερα. Το περιστατικό καταδικάστηκε από τα Mad Video Music Awards και από τον τηλεοπτικό σταθμό Mega Channel, ο οποίος ανακοίνωσε πως δεν θα προβάλει τραγούδια και βραβεύσεις προσώπων που ενεπλάκησαν σε πράξεις βίας, ενώ σχολιάστηκε αρνητικά από προσωπικότητες της τηλεόρασης και από χρήστες του διαδικτύου.

Βραβεία
-------

Έχει αποσπάσει 5 βραβεία στα *Mad Video Music Awards*, το 2017 το βραβείο του Καλύτερου μουσικού βίντεο χιπ χοπ για το κομμάτι Ferrari, το 2018 το βραβείο του Καλύτερου χιπ χοπ καλλιτέχνη, και το 2019 το βραβείο του Καλύτερου μουσικού βίντεο της χρονιάς για το κομμάτι Medusa. Το 2020 το βραβείο του Video of the Year – SENORITA και το βραβείο του Καλύτερου Άνδρα Καλλιτέχνη.

Παραπομπές
----------

1. 1 2  «Η Trap είναι rap; Μύθοι και αλήθειες για την μουσική που διχάζει». (Ελληνικά) 19  Φεβρουαρίου 2021. Ανακτήθηκε στις 25  Μαρτίου 2023.
2. ↑  mad.tv/aytoi-einai-oloi-oi-nikites-ton-mad-video-music-awards-by-coca-c/3/.
3. ↑  www.hit-channel.com/mad-video-music-awards-2017-nikites/123412.
4. ↑  «Snik: «Δεν έχω πει σε κανέναν ούτε "πάρε ναρκωτικά" ούτε "πάρε ένα όπλο στο χέρι"»». *LiFO*. Ανακτήθηκε στις 21 Απριλίου 2020.
5. ↑  «Snik». *Genius* (στα Αγγλικά). Ανακτήθηκε στις 8 Απριλίου 2019.
6. ↑  «Καλώς ήλθατε στην IFPI Greece». *www.ifpi.gr*. Ανακτήθηκε στις 21 Μαΐου 2021.
7. ↑  «MAD VMA 2022: Ξύλο μεταξύ των τράπερ Light και Trannos ενώ τραγουδούσε η Τάμτα». *www.skai.gr*. 22 Ιουνίου 2022. Ανακτήθηκε στις 22 Ιουνίου 2022.
8. ↑  Newsroom (23 Ιουνίου 2022). «Ξύλο Snik-Light: Κανένα τραγούδι τους στον «αέρα», η απάντηση των Mad Video Music Awards | ΣΚΑΪ». *www.skai.gr*. Ανακτήθηκε στις 23 Ιουνίου 2022.
9. ↑  Newsroom (23 Ιουνίου 2022). «MAD VMA: Το ΜEGA ανακοίνωσε «κυρώσεις» για το επεισόδιο Light και Snik». *Newsbomb*. Ανακτήθηκε στις 23 Ιουνίου 2022.
10. ↑  ««Δίκασε» τους Snik και Light για τον καυγά στα Mad VMA η Ελεονώρα Μελέτη». *in.gr*. 23 Ιουνίου 2022. Ανακτήθηκε στις 23 Ιουνίου 2022.
11. ↑  «Η Σίσσυ Χρηστίδου για τον διαπληκτισμό στα MAD VMA 2022: 'Ρε είστε καθόλου καλά;'». *Yupiii.gr*. 23 Ιουνίου 2022. Ανακτήθηκε στις 23 Ιουνίου 2022.
12. ↑  «MAD VMA 2022: «Φυγαδεύτηκε» και δεν επέστρεψε η Έλενα Παπαρίζου μετά το ξύλο - Αποθέωση στο twitter». *NewsIT*. 23 Ιουνίου 2022. Ανακτήθηκε στις 23 Ιουνίου 2022.
13. ↑  «MAD VMA 2017: Αυτοί είναι οι νικητές των βραβείων». *Peoplegreece.com*. 28 Ιουνίου 2017. Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 20 Οκτωβρίου 2019.
14. ↑  «MAD VMA 2018: Ποιοι είναι οι μεγάλοι νικητές των φετινών βραβείων;». *www.news247.gr*. Ανακτήθηκε στις 20 Οκτωβρίου 2019.
15. ↑  «Mad Video Music Awards 2019: Αυτοί είναι οι μεγάλοι νικητές της βραδιάς». *Peoplegreece.com*. 28 Ιουνίου 2019. Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 20 Οκτωβρίου 2019.
16. ↑  «2020 Mad Video Music Awards: The winners are... - Greek City Times» (στα Αγγλικά). Ανακτήθηκε στις 21 Μαΐου 2021.